পানি-দ্বারা-সক্রিয়কৃত তড়িৎকোষ

পানি-দ্বারা-সক্রিয়কৃত তড়িৎকোষ () বলতে এক ধরনের ব্যবহার-পরবর্তী পরিত্যাজ্য ও বিশেষ প্রয়োজনের জন্য রক্ষিত তড়িৎকোষ বা ব্যাটারি যা কোনও তড়িৎবিশ্লেষ্য ধারণ করে না এবং তাই বেশ কয়েক মিনিট পানিতে ভিজিয়ে না দেওয়া পর্যন্ত কোনও তড়িৎ বিভব তৈরি করে না।

 বিবরণ 
থাম্ব|296x296পিক্সেল|পানি-দ্বারা-সক্রিয়কৃত বেতার-পরীক্ষণ (রেডিওসন্ড) তড়িৎকোষের পার্শ্বদৃশ্য
থাম্ব|222x222পিক্সেল|প্রতিরক্ষামূলক মোড়কের ভেতরে অবস্থিত বেতার-পরীক্ষণ (রেডিওসন্ড) তড়িৎকোষ
সাধারণত, সাধারণ পানি বা জলের পরিবর্তে বিভিন্ন ধরনের জলীয় দ্রবণ ব্যবহার করা যেতে পারে। এই ধরনের তড়িৎকোষগুলি ভারী ধাতু কম ব্যবহার করে বা একেবারেই ব্যবহার করে না, তাই এগুলিকে কম দূষণ সৃষ্টিকারী পরিবেশবান্ধব তড়িৎকোষ হিসেবে নকশা করা হয়। যেহেতু বেতার-পরীক্ষণ যন্ত্রগুলি নিয়মিতভাবে স্থলভাগে বা সমুদ্রে পতিত হয় এবং পতনের পরে অনির্দিষ্টকালের জন্য সেসব স্থানে থেকে যায়, তাই এগুলিতে কোনও ভারী ধাতু থাকা উচিত নয়; এ কারণে এগুলিতে পানি-দ্বারা-সক্রিয়কৃত তড়িৎকোষগুলি ব্যবহার করা হয়ে থাকে।

জলের দ্বারা বা জলীয় নমুনা দ্বারা সক্রিয় হওয়া তামা-ম্যাগনেসিয়াম তড়িৎকোষগুলি নির্মাণের চেষ্টা অব্যাহত আছে। বহু পানি-দ্বারা-সক্রিয় তড়িৎকোষে অ্যালুমিনিয়ামের তৈরি ঋণাত্মক তড়িৎদ্বারগুলি (আনোডগুলি) লবণাক্ত পানির (যেমন সমুদ্রের পানি) সাথে ব্যবহারের জন্য নকশা করা হয়। কিছু তড়িৎকোষে জল-দ্বারা-সক্রিয়কৃত ব্যবহারোত্তর পরিত্যাজ্য জ্বালানির কার্তুজকে সীসা অ্যাসিড তড়িৎকোষের প্যাক ও বহনযোগ্য তড়িৎ-উৎপাদকযন্ত্রের (পোর্টেবল জেনারেটর) বিকল্প হিসেবে ব্যবহার করা হয়। এটিতে সোডিয়াম বোরোহাইড্রাইডের সাথে পানি যোগ করা হয়, ফলে একটি প্রোটন হস্তান্তর ঝিল্লি জ্বালানি কোষের জন্য হাইড্রোজেন জ্বালানি নিঃসৃত হয়। এটির আধান পুনর্ভরণ (রিচার্জ) করা খুবই সহজ, অন্যান্য তড়িৎকোষের মতো দীর্ঘ সময় ধরে আধান পুনর্ভরণ করার প্রয়োজন হয় না, কেবল জ্বালানি কার্তুজটিকে প্রতিস্থাপন করলেই চলে। তবে প্রতিটি কার্তুজের দাম ২০ ডলার পড়তে পারে।

 আরও দেখুন 
 ব্যাটারি ধরনের তালিকা 
 লেবু ব্যাটারি 
 আর্থ ব্যাটারি 
 এএএ ব্যাটারি

 তথ্যসূত্র 

বিষয়শ্রেণী:তড়িৎকোষের ধরন
বিষয়শ্রেণী:ব্যবহারের পরে পরিত্যাজ্য তড়িৎকোষ